koulunpaattajaiset_huhtalava-2_kuva alavuden kaupungin nuorisopalvelut.JPEG
Koulujen päätösbileet la 31.5. klo 19 alk. Alavuden Rantapuistossa
Koulun päätösbileet lauantaina 31.5.2025 klo 19.00-23.30 Alavuden Rantapuistossa osoite Huhtamäentie, Alavus Alavuden nuorisopalveluiden järjestämä ulkoilmakonsertti. Tapahtumassa esiintyy: Nuorten bändi klo 19 AV klo 20 Pasanen klo 21 Korelon klo 22.30 Tapahtumaan on VAPAA PÄÄSY. Alle 13-vuotias huoltajan seurassa. Tapahtuma on PÄIHTEETÖN. Huhtamäentie on suljettu tapahtuman ajan klo 17-24. Paikalla on Safetorin järjestyksenvalvonta. Korvatulppien käyttöä suositellaan. Tapahtumapaikalla on vesipiste. Pääjärjestäjä: Alavuden kaupungin nuorisopalvelut
Alavuden nuorisopalveluiden järjestämä ulkoilmakonsertti.
Avoimet näyttelyavajaiset: Tunnen puun, joka kasvoi suureksi
Art Exhibition Opening Event: I Know a Tree that Grew Up
Tunnen puun, joka kasvoi suureksi -näyttelyn avoimia avajaisia vietetään perjantaina 13.6.2025 klo 16-20 näyttelytila Hallissa. Talossa järjestetään samaan aikaan Kalevan Navetan kesäpäivä -tapahtuma. Tapahtumaan on vapaa pääsy kaikille. Lämpimästi tervetuloa! Tiina Laasosen yksityisnäyttely Tunnen puun, joka kasvoi suureksi esittelee seinäjokiselta kuvanveistäjältä uusia teoksia Seinäjoen taidehallin Hallissa. Näyttely käsittelee yhteisöllistä muistia, pientä puun elämän mittaista ajanjaksoa ajan pitkässä jatkumossa. Laasonen tarkastelee teoksissaan ja niiden tekotavassa puihin liittyvää tunnesidettä, niiden suhdetta muistoihin, henkilöhistoriaan ja identiteettiin. OHJELMA Näyttelyn avoimet avajaiset ovat osa Kalevan Navetan kesäpäivää. Klo 16-20 Seinäjoen taidehallin näyttelyavajaiset: Tunnen puun, joka kasvoi suureksi.Vapaa pääsy taidehallin näyttelyihin. Klo 16-20 Muistojen puu -työpaja, Itikka, 2. krs. Ilmainen non-stop työpaja, jossa kävijät pääsevät kirjoittamaan puihin liittyviä muistoja ja kiinnittämään ne Muistojen puun oksille. Klo 17:30-18 Taiteilijahaastattelu: Tiina Laasonen, Hugo-sali, 2. krs. Seinäjoen taidehallin ts. taidekuraattori Laura Laukkanen haastattelee Tunnen puun, joka kasvoi suureksi -näyttelyn taiteilijaa Tiina Laasosta. Äärellä-bistro avoinna klo 16-21:30 Kalevan Navetan 1. kerroksessa. Koko kesäpäivän ohjelman löydät täältä. Taidehallin taidenäyttelyiden avajaiset ovat aina kaikille avoimia, maksuttomia ja kaikenikäisille sopivia tapahtumia. Avajaisia järjestetään pääasiassa Kalevan Navetan tapahtumapäivien yhteydessä, jolloin talo on täynnä myös muuta monipuolista kulttuuriohjelmaa. Avajaisissa järjestetään taiteilijoiden ja kuraattoreiden haastatteluja, avoimia työpajoja ja opastuksia, joiden avulla uudesta näyttelystä saa enemmän irti. Saapuminen Kalevan Navettaan Osoite: Nyykoolinkatu 25, 60100 Seinäjoki. Rakennuksen pääovi sijaitsee Kalevan Navetan ja Itikanmäen asuintalojen välisen sisäpihan puolella. Kävellen ja pyörällä pääset Kalevan Navetalle Vaasantien kautta tai Pohjan valtatien ylittävää Lakeuden aamunkoi -siltaa pitkin. Kalevan Navetan ympärillä on noin 50 autopaikkaa asiakkaille. Ensimmäiset kaksi (2) tuntia on ilmaista automaatista saatavalla lipukkeella tai parkkisovelluksella, ja seuraavat tunnit maksavat 1 €/h. Lähin yleinen pysäköintialue sijaitsee Maakunnankadulla noin 700 metrin päässä rakennuksesta. Vilkkaina tapahtumapäivinä suosittelemme käyttämään henkilöauton sijasta muita saapumisvaihtoehtoja tai pysäköimään auton tarvittaessa Maakunnankadun parkkialueelle.
Tunnen puun, joka kasvoi suureksi -näyttelyn avoimet avajaiset Seinäjoen taidehallilla
Art Exhibition Opening Event at the Kunsthalle Seinäjoki
Tiilan Trokeet IV -klubi-ilta pe 30.5. klo 19 Alavuden Monkey Islandissa
Tiilan Trokeet IV Klubi-illassa perjantaina 30.5.2025 kolme kovaa valtaavat lavan - Kiharakolmio, Leija Lautamaja ja The Moontwins Tiilan Trokeet IV toisena tapahtuma on Klubi-illta Monkey Islandilla Alavudella perjantaina 30.5.2025 klo 19. Tuolloin lavalle nousee kolme huippuesiintyjäryhmää, joiden mukana on myös alavutelaislähtöisiä huippumuusikoita, jotka ovat tunnettuja myös suomen rajojen ulkopuolella. Alavuden kaupungin kulttuuripalvelut on saanut esiintyjiksi ensi vuonna 30-vuotisjuhlavuotta viettävän Kiharakolmion, sooloartisti Leija Lautamajan sekä The Moontwinsin. Monkey Island, (Alavuden vanha Meijeri), Järviluomantie 24, Alavus Liput ovelta 15 euroa, K-18, kolmen tunnin monipuolinen musiikkikattaus! klo 19.00 Kiharakolmio Korkeakoski, Paalanen, Lautamaja, Saukko klo 20.15 Leija Leija Lautamaja klo 21.15 The Moontwins Leija Lautamaja ja PK Keränen Liput ovelta 15 €, K18. Tiilan Trokeet -tapahtuman järjestää Alavuden kaupungin kulttuuripalvelut.
Kolme kovaa valtaavat lavan - Kiharakolmio, Leija Lautajama ja The Moontwins
Tiilan Trokeet IV -ilmaiskonsertti Alavuden lukiolla to 29.5. klo 14
Tiilan Trokeet IV musiikkitapahtuma Alavuden Sapsalammilla on 6. elokuuta eri vuosisadalla syntynyt kaksi musikaalisesti vahvaa naista, jotka molemmat ovat tunnettuja kansanlauluistaan ja -musiikistaan niin pelimannien kuin kansanmusiikin ystävien keskuudessa. He ovat suuresti vaikuttaneet alavutelaisen kansanmusiikin tunnettavuuteen Suomessa ja lukuisissa muissa maissa ja tuoneet perinteistä kansanlaulua ja -musiikkia kaiken kansan tietoisuuteen omana aikanaan. Kyseessä ovat kansanlaulaja Tiila Ilkka ja mestaripelimanni Airi Hautamäki. Mestaripelimanni Airi Hautamäki 40 vuotta soiton juhlaa -konsertti helatorstaina 29.5.2025 klo 14 Alavuden lukion salissa. Alavuden lukio, Kirkkotie 12, Alavus Tilaisuuden juontaa Eeva-Liisa Riihimäki. Ohjelma: Airi ja Pojat Alavuden Minipelimannit NaisMestarit Sakalaiskat Unohtumaton sävel El´Milano Airin Riijo Alavuden Kaksiriviset Konserttiin on vapaa pääsy. Tervetuloa kaiken ikäiset tutustumaan kansanmusiikkiin ja nauttimaan konsertin tunnelmallisesta, mukaansa tempaavasta musiikkitarjonnasta! Tiilan Trokeet -tapahtuman järjestää Alavuden kaupungin kulttuuripalvelut
Ravintola Verstaan kesäterassi, Piiri, Seuralantie 25, 60220 Seinäjoki
Livemusiikkia Ravintola Verstaan kesäterassilla
Livemusiikkia lauantaisin Ravintola Verstaan kesäterassilla Piirillä. Tule nauttimaan mukavasta illasta hyvän ruuan ja juoman pariin Seinäjoen aurinkoisimmalle kesäterassille. KESÄN BÄNDIT La 7.6. Heli & The Bads Jacks duo La 14.6. Anne Vihelä & Tomi Lähdesmäki La 5.7. Jonna Pirttijoki La 12.7. Villakko La 19.7. Family Business DJ La 26.7. Henri Peltola La 2.8. Dom som sjunger blues La 9.8. Juha Lagström La 16.8. Takamaa & Haavisto duo Ilmainen sisäänpääsy keikoille. Keikat alkavat klo 19.00. Sateen sattuessa keikka sisällä Ravintola Verstaan ravintolasalissa. Lue lisää: https://ravintolaverstas.fi/kesaterassi/
Livemusiikkia lauantaisin Ravintola Verstaan kesäterassilla Piirillä.
Pohjalaiset tuulimyllyt ja perinnerakennukset näyttely (1).png
Kansanrakennuksia kansainvälisin silmin -näyttely
Näyttely avoinna kesäkuulla: ti-ke klo 13-18 la-su klo 13-16 Kansainvälisten arkkitehtien ryhmä kokoontui elokuun alkupuolella 2024 Jalasjärvelle ja Seinäjoelle piirtämään pohjalaisia tuulimyllyjä. Millintarkkoihin käsivaralla tehtyihin piirustuksiin tallentui viiva kerrallaan mamsellimylly Törnävältä sekä jalka- ja varvasmyllyjä Jalasjärveltä. Pohjalainen Rakennusperintö ry kutsui ja isännöi piirtäjiä Pohjanmaalla jo toisen kerran. Edellisellä kerralla vuonna 2022 dokumentoitiin Kuortaneella kaksfooninkisia. Molempien leirien sisällöistä on koostettu Kauhajoen kulttuuritaloon näyttely ”Kansanrakennuksia kansainvälisin silmin”, joka avautuu 3.6.2025. Näyttelyn on suunnitellut Pohjalainen Rakennusperintö ry:n puheenjohtaja Riitta Jaakkola, joka kertoo koko projektin leireineen, seminaareineen ja näyttelyineen olleen mittava, mutta erittäin tärkeä jo ihan paikallisen rakennusperinnön dokumentaation kannalta. Näyttelyn avulla halutaankin herätellä yleisöä arvostamaan ja suojelemaan vanhoja rakennuksia. Loppukesällä 2025 julkistetaan vielä hankkeeseen kuuluva ”Pohjalaiset tuulimyllyt” -julkaisu, jota leiripiirrokset kuvittavat. Piirustustekniikan taustalla on kansainvälinen International Vernadoc -hanke, jossa kansanrakennuksia dokumentoidaan mittapiirustusten avulla maailmanlaajuisesti. Hankkeen on käynnistänyt suomalainen arkkitehti Markku Mattila 1990-luvulla. Mattila on toiminut pitkään projektien vetäjänä Suomessa ja maailmalla. Toiminta on alusta asti perustunut mestari-kisälli-ajatteluun, jolloin kokeneemmat piirtäjät neuvovat tuoreita osaajia. Leirin osallistujat kiittelivät leirillä olevaa ilmapiiriä ja oppeja piirtämistekniikasta. Arkkitehdit kertovat saavansa vanhoista rakenteista ja rakentamistavoista inspiraatiota myös nykyrakennusten suunnitteluun. Millintarkkojen mittapiirrosten tekeminen vaatii kärsivällisyyttä, taitoa ja tarkkaa silmän ja käden yhteistyönä. Yhden piirustuksen tekoon kului leirillä viikon päivät. Työ on hidasta ja se aloitetaan tarkalla mittaamisella. Silloin rakennuksen yksityiskohdat toistuvat paperille tarkasti ja mittasuhteet pysyvät paikoillaan. Sekä leirillä että näyttelyn tekemisessä mukana ollut alavutelaislähtöinen arkkitehtiopiskelija Ilari Anttila kertoo oppineensa katsomaan ja arvostamaan rakennuksia uudella tavalla. Tuulimyllyt ovat hyvä kohde, sillä ne edustavat kansanomaisia maaseudun rakennuksia, mutta niiden sisätiloissa on monimutkaista tekniikkaa ja sen kaiken tallentaminen piirtämällä tuo esille sekä rakennustavan että esteettiset arvot. Etelä-Pohjanmaalla niitä on kattavasti vielä alkuperäisillä paikoillaan, mikä sekin tuo oman arvonsa rakennuksen historialle. Lisätietoja: Pohjalainen Rakennusperintö ry, Riitta Jaakkola, puh. 040 092 5656
Millintarkasti käsin piirrettyjä pohjalaistaloja ja tuulimyllyjä
Siltamat: Ruokatarinoita Etelä-Pohjanmaalta
Penne, ravioli, myky, gnocchi, klimppi. Rakkaalla pastalla on monta nimeä. Taideyliopiston Seinäjoen yksikön järjestämässä Siltama-tapahtumassa Anu Hopia ja Sulevi Riukulehto kertovat Etelä-Pohjamaan tarinaa ruokamaakuntana erilaisten pastaruokien näkökulmasta. Tervetuloa mukaan kuulemaan alueen ruokahistoriasta ja -trendeistä klimppien, mykyjen ja makaronien saattelemana sekä jakamaan omia muistoja ruoasta ja erityisesti pastaruokiin liittyvistä perinteistä. Tapahtuman yhteydessä taiteilija Hilla Hautanen kokoaa syötävän taideteoksen, jonka osallistujat pääsevät luento-osuuden päätteeksi nauttimaan. Tapahtuma on kaikille avoin ja maksuton. Tapahtuman järjestäjänä toimii Taideyliopiston Seinäjoen yksikkö ja rahoittajana Seinäjoen yliopistokeskus. Tapahtuma on osa Kalevan Navetan afterworkeja.
Ruokakertomuksia Etelä-Pohjanmaalta ja syötävä taideteos
{"fi":"Lisätietoja: kurikka@sll.fi","sv":"","en":""}
Ny piretähän kunnon vieraslajikökkä -niin ku meillä sanotahan! Eli siis vieraslajitalkoot, jos kökkä-sana on sinulle outo! Kyrönjokirahaston myöntämän talkootuen turvin järjestämme kesällä vieraslajitalkoita Pitkämön Moljakan alueella, joka sijaitsee Jalasjoen varrella – Kyrönjoen ylähaarassa. Kyrönjoki ja sen latvajoet ovat arvokkaita elinympäristöjä. Haitallinen vieraslaji jättipalsami on syrjäyttänyt alkuperäistä kasvillisuutta monin paikoin joen varrella. Kotoperäinen rantakasvillisuutemme sitoo maata ja suojaa joenuomaa eroosiolta eli kulumiselta, mutta pienijuurinen jättipalsamin altistaa rantoja kulumiselle. Siksi sen torjunta on tärkeää sekä luonnon monimuotoisuuden että jokiluonnon hyvinvoinnin kannalta. Kökkäväelle on tarjolla virvokkeita ja pientä purtavaa. Lisäksi jaossa meidän superhieno logokangasmerkki! Kesän talkoopäivät: Moljakassa to 12.6. klo 17.30 – 20.00 Kiskonniemessä ti 17.6. klo 17.30 – 20.00. Moljakassa ke 25.6. klo 17.30 – 20.00
Jättipalsamin kitkentää Pitkämön Moljakassa
Tule kuuntelemaan miten voit puolustaa luonnon monimuotoisuutta ja torjua vieraslajeja! ILLAN OHJELMA: Kurikan luontoyhdistyksen vieraslajitoiminta, puheenjohtaja Saara Susiluoma Yleisimmät haitalliset vieraslajit - tunnistaminen ja torjunta, ELY-keskuksen vieraslajiharjoittelijat Linnea Uotila ja Iina Kari Crowdsorsa sovellus, projektipäällikkö Valpuri Kankaanpää Ympärisöviisaat yhteisöt, hankevastaava Riikka Timonen Puolusta pölyttäjiä -sivusto, Suomen Luonnonsuojeluliiton hankepäällikkö Titta Vikstedt Kurikan invalidien Intolassa, Seurapuistikko 6, Kurikka Tilaisuuteen on vapaa pääsy ja tilat ovat esteettömät. Kurikan luontoyhdistyken kesän vieraslajitalkoot löydät nettisivuilta: www.sll.fi/kurikka/vieraslajit
Illassa mukana Crowdsorsa-sovellus, Ympäristöviisaat yhteisöt-hanke, ELY:n vieraslajiharjoittelijat ja SLL:n Puolusta pölyttäjät -sivusto
Lastentori-ilta 17.6. Mirkka & Luis Iltaan on kasattu ohjelmaa lapsille klo 17-19 väliselle ajalle. Mukana tapahtumaa toteuttamassa kulttuuritoimen lisäksi liikuntatoimi. Mirkka & Luis torilavalla klo 18:00 Lastenmusiikkiyhtye, jonka intohimona on laulattaa, naurattaa ja liikuttaa niin lapsia kuin aikuisiakin. Palkittua yhtyettä onkin kiitelty korkeatasoisesta musiikista, oivaltavista sanoituksista ja valloittavasta läsnäolosta. Yhtye valittiin vuonna 2019 vuoden tulokkaaksi valtakunnallisessa lastenmusiikkigaalassa! Heidän Debyyttualbumi Koiruuksia oli ehdolla myös seuraavissa kategorioissa: Vuoden lastenlevy ja vuoden lastenlaulu. Samana vuonna he sijoittuivat kolmanneksi Salon lastenlaulu-kilpailussa kappaleella "kuraa, kuraa, kuraa!" Musiikillisesti Mirkka & Luis vie kuulijansa matkalle ympäri maailmaa!
Harrastelijataiteilijoiden yhteinen taidenäyttely, esillä noin 100 teosta vuosittain. Tyyliä ja tekniikoita löytyy useita.
Kulttuuri-ilta 10.6. Tango del norte & Henriikka Warmbold trio, Kurikan museolla
Kulttuuri-ilta 10.6. Tango Del Norte & Henriikka Warmbold trio Kurikan museolla klo 18:00. Illan esiintyjien välissä väliaika, jolloin kotiseututalolla kahvila auki. Suomalaiskokoonpano Tango del norte on kansainvälisissä kilpailuissa palkittu timanttinen tangoyhtye, jonka taival alkoi vuonna 2011 Astor Piazzollan musiikin parissa. Vuosikymmenen ajan yhtyeen soittajat ovat hakeneet tango-oppia Argentiinan parhailta muusikoilta. Tämän tuloksena on hioutunut sointi, joka saa aikaan yleisössä ihailua ja kehuja konsertista toiseen. Tango del norte on soittanut yli 300 konserttia ympäri Suomea, ja esiintynyt lisäksi tangofestivaaleilla Espanjassa, Puolassa ja Ruotsissa. Vuonna 2021 Tango del norte sai 2. palkinnon Astor Piazzollan 100-vuotisjuhlavuoden kunniaksi järjestetyssä kansainvälisessä "Astor Piazzolla - Città di Trani 2021" kilpailussa Italiassa. Vuonna 2018 yhtyeen bandoneonisti Sami Pirttilahti voitti kansainvälisen ”Che Bandoneon”-kilpailun Yhdysvalloissa. Vuosien varrella Tango del norte on työskennellyt useiden kotimaisten ja ulkomaisten tangon huippumuusikoiden ja laulusolistien kanssa. Vuonna 2016 Tango del norte julkaisi CD-levyn "Raíces de pasión" yhdessä argentiinalaislaulaja Romina Biancon kanssa ja vuonna 2018 julkaistiin hyviä arvosteluja kerännyt duolevy "Solos & Duos". Tällä vuoden 2025 kiertueella julkaistaan yhtyeen kolmas albumi "Argentiinalaisittain". Tango del norte on yhtye, joka lumoaa soitollaan ja ottaa yleisönsä huumorillaan. Ohjelmassa on sekä Astor Piazzollan musiikkia että perinteisempää argentiinalaista ja suomalaistakin tangomusiikkia ja eteläamerikkalaista folk-musiikkia. Henriikka Warmbold trio tarjoilee kepeää ja keinahtelevaa kesäistä musiikkia jazzista bossa novaan ja laulelmasta chansoniin. Trion muodostavat erityisesti Piaf-tulkinnoistaan tunnettu upeaääninen laulaja Henriikka Warmbold Kurikasta sekä huikean taitavat, monipuoliset soittajat kitaristi Timo Kiprianoff Kauhajoelta ja kontrabasisti Esa Korja Ilmajoelta. Henriikka Warmbold on teuvalaislähtöinen, erityisesti Piaf-tulkinnoistaan tunnettu laulaja. Hän opettaa rytmimusiikin laulua ja musiikin hahmotusaineita Panula-Opistossa Suupohjan alueella sekä johtaa kuoroja ja bändiä Kurikan kansalaisopistossa. Lisäksi Henriikka keikkailee sekä yksin että erilaisissa kokoonpanoissa. Timo Kiprianoff on rautainen kitarataituri, joka vaikuttaa asuinkuntansa Kauhajoen lisäksi muusikkona laajasti koko Etelä-Pohjanmaan alueella. Timo opettaa kitaran- ja bassonsoittoa Panula-Opistossa ja Kurikan musiikkiopistossa. Timo myös säveltää omaa musiikkia, ja hän on erittäin kysytty keikkamuusikko. Esa Korja tunnetaan Etelä-Pohjanmaalla sekä sellistinä että basistina, jolta luonnistuu genre kuin genre. Esa asuu Ilmajoella ja opettaa sellonsoittoa Ilmajoen ja Kurikan musiikkiopistoissa sekä musiikkiopisto Legatossa Närpiössä. Hän on myös teatterimuusikko, ja viimeksi hän on soittanut Seinäjoen kaupunginteatterin musikaalissa Niin kuin taivaassa.
Kulttuuri-ilta 10.6. Tango Del Norte & Henriikka Warmbold trio, Kurikan museolla klo 18:00